ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጥልያን፡ ኣብ ቢንቶ ሞራንዲ ዘለው ሰባት ናይ ምድሓን ተስፋኦም ኣዝዩ ንእሽቶ'ዩ 16 ነሓሰ 2018 ምንጪ ስእሊ, EPA ቀዳማይ ምኒስተር ጣልያን እቲ ኣብ ከተማ ጄኔዋ ዘጓንፈ ምፍራስ ቢንቶ ኣብ ምዕቡል ሃገር ከጓንፍ ቅቡል ኣይኮነን ኢሉ። ተመሳሳሊ ሓደጋ ኣብታ ሃገር ንኸየጓንፍ ድማ መንግስቲ ኩሉ ዝክኣሎ ኪገብር ከምዝኾነ ገሊጹ። ቀዳማይ ምኒስተር ጣልያን ጁሴፔ ኮንተ ድሕሪ`ቲ ኣብ ከተማ ጄኔዋ፡ ኣብ ዞባ ሊጉሪያ ዘጋነፈ ሓደጋ ምፍራስ ቢንቶ ናይ 12 ኣዋርሕ ናይ ህጹጽ ግዜ ኣዋጅ ኣዊጁ። ንግዚኡ ነቲ ኣብ ሰሜናዊ ምዕራብ እታ ሃገር ዘጓነፈ ሓደጋ ዝውዕል ካብ ማእከላይ መንግስቲ 5 ሚልዮን ዮሮ ተሰሊዑ ከምዘሎ ገሊጹ። ማእከላይ መንግስቲ ነዚ ስጉምቲ ዝወሰደ ድሕሪ`ቲ ዞባዊ መንግስቲ ብሰሉስ 14 ነሓሰ ነቲ ሂወት 39 ሰባት ዝቐዘፈ ሓደጋ ኣመልኪቱ ዘቕረቦ ሕቶ ኢዩ። ኣብ ዓዲ ጥልያን ህዝቢ በቲ ምፍራስ`ቲ ቢንቶ ሓርቖቶምን ኣግርሞቶምን ኪገልጹ ተሰሚዖም። ጥልያን፡ ቢንቶ ከተማ ጄኖቫ ብምፍራሱ ብዙሓት ሰባት ሞይቶም ዝናም ዘዕነዎ ድልድል ኢጣልያ 100 መካይን ኣጽዲፉ ፕረዚደንት ጥልያን ክኽሰስ ተሓቲቱ እቶም ሂወት ዘድሕኑ ሰባት ነቶም ጌና ኣብ ትሕቲ`ቲ ፍርስራስ ብ ቢንቶ ሞራንዲ ዘለው ሰባት ብሂወቶም ናይ ምድሓን ተስፋኦም ኣዝዩ ንእሽቶ ከምዝኾነ ይገልጹ። ኣብቲ`ቲ ሓደጋ ዘጓነፈሉ ስዓት ብርክት ዘባላ መካይን 45 ሜትሮ ንታሕቲ እየን ተነቚተን፡ እቶም ኣብተን መካይን ዝነበሩ ሰባት`ውን ምስተን መካይን ኢዮም ንታሕቲ ተነቚቶም። እቲ ጠንቂ ናይቲ ሓደጋ ስጋብ ሕጂ ኣይተፈልጠን ዘሎ፡ እንተኾነ እቲ ነታ ቢንቶ ሓላፍነት ወሲዱ ዝከታተላ ዝነበረ ናይ ግሊ ኩባንያ ዓቢ ወቐሳ ይወርዶ ኣሎ። ምንጪ ስእሊ, AFP እንታይ ሓድሽ ምዕባለ ኣሎ ኣብቲ ሓደጋ ዘጓነፈሉ ቦታ?
